Internet. Os números enteiros. Estrutura da Terra.

- Internet. Os números enteiros. Estrutura da Terra.
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos didácticos
- 2. Secuencia de contidos e actividades
  - 2.1 Estrutura e funcionamento de Internet
    - 2.1.1 Definición, enderezos e conexión a internet
    - 2.1.2 Páxinas web
    - 2.1.3 Manexo de buscadores: Google, Yahoo, etc
    - 2.1.4 O correo electrónico (e-mail)
  - 2.2 Ampliación dos naturais aos enteiros pola necesidade da utilización dos negativos
    - 2.2.1 Representación e ordenación de números enteiros
  - 2.3 Operacións cos enteiros
    - 2.3.1 Sumas e restas de números enteiros
    - 2.3.2 Sumas e restas de máis de dous números enteiros
    - 2.3.3 Multiplicación e división de números enteiros
    - 2.3.4 Potencias e raíces de números enteiros
  - 2.4 Xerarquía de operacións, propiedades das operacións e regras do uso das parénteses
    - 2.4.1 Operacións combinadas
  - 2.5 A estrutura da Terra
    - 2.5.1 Métodos de estudo da Terra
    - 2.5.2 Modelo xeoquímico
    - 2.5.3 Modelo xeodinámico.
- 3. Resumo dos contidos
- 4. Actividades complementarias
- 5. Exercicios de autoavaliación
- 6 - Exemplo de Solucionarios
  - 6.1 Solucións das actividades propostas
  - 6.2 Solucións das actividades complementarias
  - 6.3 Solucións dos exercicios de autoavaliación
- 7 -Glosario
- 8 - Bibliografía e recursos

« Anterior | Seguinte »

# 2.1.2 Páxinas web

### Os servidores

Internet ofrece diversos sistemas de intercambio de información: páxinas web, correo electrónico, grupos de noticias, etc. Un dos medios de comunicación e de transmisión de información en internet é o constituído polas chamadas páxinas web.

En internet a información está dispoñible en servidores, e cada servidor ten un nome, que se denomina enderezo URL (U niform Resource Locator). Existe unha rede de servidores que ofrece información a todos os usuarios, é a chamada World Wide Web (www) (rede de tea de araña mundial). Os servidores son servidores web.

Para acceder a un servidor precisamos o seu enderezo. Nun servidor a información está estruturade en páxinas, as páxinas web. Unha páxina web está construída con hipertexto, é dicir, con conexións que levan a outras páxinas, imaxes, etc.

### Navegadores

Para podermos acceder ás páxinas web é preciso dispormos dun navegador. Os que máis se empregan son Mozilla, Explorer, Netscape . Todos estes navegadores poden descargarse de balde, aínda que o normal é que os equipamentos informáticos teñan xa instalado un navegador.

Hai que localizar a icona no escritorio ou no menú de Inicio. Nos pasos sucesivos empregamos o navegador internet Explorer.

- Para lanzar o navegador cómpre estar conectado a internet.
- Para acceder a páxinas web das que se coñece o enderezo só é preciso escribir o nome completo da páxina na barra de enderezos do navegador.

- Ao pasar o apuntador sobre determinados puntos dunha páxina web prodúcese un cambio na súa aparencia, xa que toma o aspecto dunha man, trátase dunha ligazón. Seleccionándoa co botón esquerdo do rato podemos movernos a outra páxina que está ligada con aquela na que estamos.
- As páxinas que se van abrindo sucesivamente poden ser visitadas sen volver a escribir o seu nome empregando os botóns de atrás e adiante.

### Favoritos

Se queremos gardar o enderezo dunha páxina que nos interesa, para podermos acceder a ela noutro momento sen volver escribir o enderezo, podemos incluíla en Favoritos.

### Opcións de internet

O navegador ten unha páxina de inicio que podemos cambiar por outra que prefiramos. Para isto é preciso modificar as opcións en Opcións de internet do propio navegador.

### Copiar, pegar e gardar

Cando atopamos unha información do noso interese podémola gardar. Tanto se é un texto como se é unha imaxe, podemos Copiare Pegardespois, por exemplo, nun documento de Wordou de OpenOffice. O procedemento é sinxelo, temos que seleccionar, empregando o botón esquerdo do rato e percorrendo todo aquilo que nos interesa. Logo eliximos no botón dereito do rato a opción Copiar, e despois a de Pegar, empregando tamén o botón dereito do rato, sobre un documento de Word previamente aberto. A información que se copia non sempre aparece co mesmo formato: tipo de letra, parágrafo, etc.

Cando a páxina web é moi grande pódese gardar e traballar con ela cando xa non se teña conexión a internet. Para gardar unha páxina web hai que elixir a opción do menú Ficheiro e Gardar como. Cumprirá elixir o cartafol e o nome con que se queira gardar a páxina.

Actividades propostas

S1. Acceda a páxinas web das que coñeza o enderezo e navegue polas súas ligazóns. Probe inicialmente con estas:

- - http://www.astromia.com/fotouniverso/index.htm
  - http://www.spitzer.caltech.edu/espanol/edu/askkids/index.shtml
  - http://cosmos.astro.uson.mx/planetas.htm
  - http://www.google.es/search?hl=es&q=astronomia&meta=
  - http://www.astrofotos.com.es/
  - http://www.solarviews.com/span/
  - http://museoprado.mcu.es

### Retroalimentación

Abra un navegador e escriba os enderezos das páxinas na barra de enderezos do navegador como se describe na imaxe da páxina dos navegadores.

S2. Garde páxinas web do seu interese en Favoritos e acceda despois a elas directamente, seleccionándoas co botón esquerdo do rato.

### Retroalimentación

Cando atope unha páxina web siga os pasos que se describen nas imaxes do apartado de navegadores.

S3. Cambie a páxina de inicio do navegador e comprobe o seu funcionamento correcto. Modifique o navegador para que empregue como páxina de inicio cada unha das sinaladas.

- http://www.xunta.es
- http://www.edu.xunta.es
- http://www.google.es

### Retroalimentación

Siga os pasos do apartado correspondente para facer que a páxina na que se inicie o navegador sexa unha das indicadas

S4. Garde algunha das páxinas web da actividade anterior.

### Retroalimentación

Siga as indicacións do apartado copiar, pegar...

S5. Constrúa un documento de Word con información sobre á estrutura interna da Terra e garde ese documento nun cartafol.

### Retroalimentación

Siga as indicacións do apartado copiar, pegar...

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »