Internet. Os números enteiros. Estrutura da Terra.

- Internet. Os números enteiros. Estrutura da Terra.
- 1. Introdución
  - 1.1 Descrición da unidade didáctica
  - 1.2 Coñecementos previos
  - 1.3 Obxectivos didácticos
- 2. Secuencia de contidos e actividades
  - 2.1 Estrutura e funcionamento de Internet
    - 2.1.1 Definición, enderezos e conexión a internet
    - 2.1.2 Páxinas web
    - 2.1.3 Manexo de buscadores: Google, Yahoo, etc
    - 2.1.4 O correo electrónico (e-mail)
  - 2.2 Ampliación dos naturais aos enteiros pola necesidade da utilización dos negativos
    - 2.2.1 Representación e ordenación de números enteiros
  - 2.3 Operacións cos enteiros
    - 2.3.1 Sumas e restas de números enteiros
    - 2.3.2 Sumas e restas de máis de dous números enteiros
    - 2.3.3 Multiplicación e división de números enteiros
    - 2.3.4 Potencias e raíces de números enteiros
  - 2.4 Xerarquía de operacións, propiedades das operacións e regras do uso das parénteses
    - 2.4.1 Operacións combinadas
  - 2.5 A estrutura da Terra
    - 2.5.1 Métodos de estudo da Terra
    - 2.5.2 Modelo xeoquímico
    - 2.5.3 Modelo xeodinámico.
- 3. Resumo dos contidos
- 4. Actividades complementarias
- 5. Exercicios de autoavaliación
- 6 - Exemplo de Solucionarios
  - 6.1 Solucións das actividades propostas
  - 6.2 Solucións das actividades complementarias
  - 6.3 Solucións dos exercicios de autoavaliación
- 7 -Glosario
- 8 - Bibliografía e recursos

« Anterior | Seguinte »

# 2.1.3 Manexo de buscadores: Google, Yahoo, etc

Non sempre coñecemos o enderezo completo da páxina ou das páxinas web que conteñen a información que precisamos. Podemos buscar e identificar as páxinas que conteñen esa información empregando buscadores.

O manexo de buscadores é sinxelo e permite que, entre os millóns de páxinas dispoñibles en internet, filtremos aquelas que teñen a información que queremos. Hai moitos buscadores: Google, Yahoo, etc.

Accédese aos buscadores como ao resto das páxinas web, escribindo o seu nome na barra de enderezos ou seleccionándoos en favoritos, se antes nos ocupamos de gardalos.

Cantas máis palabras empreguemos para facer a procura máis refinada será esta. Os artigos, as preposicións, as conxuncións, etc. non se teñen en conta na busca. Só se terán en consideración cando vaian entre comiñas. Este é o sistema para buscar frases enteiras.

Ademais, Google permite empregar varios idiomas para facer buscas.

### Procura de imaxes

Google, o mesmo que outros buscadores, ten unha ferramenta de procura de imaxes. Seleccionándoa pódese facer unha busca das imaxes relacionadas cun determinado tema. O procedemento é o mesmo que para a busca de páxinas web: hai que escribir o tema na ventá de busca.

Para copiar unha imaxe dunha páxina web hai que colocar o apuntador sobre ela e, no botón dereito do rato, elixir a opción Gardar imaxe como... A imaxe pódese gardar nun cartafol do equipamento e posteriormente inserila nun documento de Word, ou vela con calquera das aplicacións de imaxe dispoñibles.

Tamén se pode elixir, no botón dereito do rato, a opción Copiar. Deste xeito, a imaxe pode ser pegada nun documento de texto (Word, Open Office, etc.) coa ferramenta Pegar.

### Actividades propostas

S6. Empregue un buscador para atopar información sobre algúns temas que lle interesen, por exemplo, sobre astronomía. Velaquí algúns buscadores:

- - http://www.google.es
  - http://www.yahoo.es

### Retroalimentación

Escriba o tema que lle interese na ventá de busca do buscador que elixa.

S7. Empregue un buscador para achar información sobre algúns temas que sexan do seu interese. Por exemplo, busque información sobre:

- - A codia continental.
  - A astenosfera.

### Retroalimentación

Escriba entre aspas as expresións que se indican, así o buscador tratará de localizar páxinas coa expresión completa “codia continental” e “astenosfera”. Lembre de todos os xeitos que o buscador non diferencia entre maiúsculas e minúsculas”.

S8. Procure imaxes sobre modelos da estrutura interna da Terra, refinando cada vez máis o sistema de busca. Comece por construír un documento de Word que conteña as imaxes seguintes:

- - Discontinuidades da Terra.
  - Codia, manto e núcleo da Terra.

### Retroalimentación

Logo de realizar a procura das expresións indicadas, copiar texto e imaxes das páxinas atopadas, e pegar nun documento de texto (Word ou Oppen Office).

Licenciado baixo a Licenza Creative Commons Recoñecemento Non-comercial Compartir igual 3.0

« Anterior | Seguinte »